PolyAgent/wiki_georgian_en_parallel_20231101 huggingface dataset:
სულდა (მრავალმნიშვნელოვანი)

სულდა (მრავალმნიშვნელოვანი)
სულდა შეიძლება აღნიშნავდეს:
სულდა — სოფელი ახალქალაქის მუნიციპალიტეტში
სულდა — მთა ჯავახეთის ზეგანზე.
გიუნეი-გიშლაგი

გიუნეი-გიშლაგი — სოფელი აზერბაიჯანში, ნახიჩევანის ავტონომიურ რესპუბლიკაში, შაჰბუზის რაიონში. მოსახლეობის რაოდენობა — 555 კაცი.
რესურსები ინტერნეტში
ნახიჩევანის ავტონომიური რესპუბლიკის სოფლები
შაჰბუზის რაიონის სოფლები
ერიჩეს მთის ბრძოლა

ერიჩეს მთის ბრძოლა — პირველი პუნიკური ომის ბოლოს პანორმას მიდამოებში რომაელთა და კართაგენელთა დაპირისპირება, რომელიც არც ერთი მხარის გადამწყვეტი გამარჯვებით არ დასრულებულა.
ძვ. წ. 249 წელს რომაული ფლოტის ქარიშხალში დაღუპვის შემდეგ, კონსულმა ლუციუს იუნიუსმა დაიკავა მთა ერიჩე, რომელიც ეტნას შემდეგ ყველაზე მაღალია სიცილიაში.
ძვ. წ. 248 კართაგენელთა მხედართნმთავრად სიცილიაში ჰამილკარ ბარკა დანიშნეს. მან დაიკავა პანორმასა და მთა ერიჩეს შორის მდებარე ერკტეს ამაღლება. იგი შესანიშნავ დასაბანაკებელ ადგილს წარმოადგენდა, ვინაიდან მთის ყველა მხარე ციცაბო იყო და პლატო საკმაოდ დიდი იყო ბანაკისთვის. მთის ძირში კი კარგი ნავთსადგური იყო, დრეპანაში და ლილიბეუმში გადასასვლელად. მთაზე ხმელეთიდან ორი გზა ადიოდა, ზღვიდან ერთი, სწორედ მესამე გზასთან დაბანაკდა ჰამილკარი. ამ ადგილს ბაკრა ბაზად იყენებდა და იქიდან ფლოტის მეშვეობით თავს ესხმოდა იტალიის ნაპირებს.
რომაელები ბარკას ბანაკიდან 2 კმ-ში დაბანაკდნენ. ორ ბანაკს შორის სამი წლის მანძილზე პერმანენტული ბრძოლები იმართებოდა, რომლის აღწერებს ჩვენამდე არ მოუღწევია.
პოლიბიუსის თანახმად მეტოქეები ყველაფერში თანაბარნი იყვნენ, მათი ბანაკები ერთნაერად კარგად გამაგრებული იყო და ჯარებიც ერთნაერად ძლიერი იყო. ამით იგი ხსნის გადამწყვეტი ბრძოლის შეუძლებლობას.
ერიჩეს მთა და მისი ძირი რომაელების ხელში იყო, ხოლო ფერდობზე მდებარე ქალაქი ძვ. წ. 244 ან ძვ. წ. 243 წელს ჰამილკარმა დაიკავა. მთის წვერზე მყოფი რომაელები მძიმე მდგომარეობაში აღმოჩნდნენ, თუმცა კართაგენელებიც არ იყვნენ კარგ დღეში.
გაიუს ფუნდანიუს ფუნდულუსმა მოახერხა კართაგენელთა დამარცხება, და ბრძოლის შემდეგ არ მისცა მიცვალებულთა დამარხვის საშუალება. ხოლო შემდეგ ბრძოლაში კართაგენელებმა სძლიეს, მაგრამ ჰამილკარმა დიდსულოვნად დაამარხინა რომაელებს მოკლულები.
რომაელებს, ზოგიერთი მკვლევარის თვალსაზრისით ხელს მხედართმთავრების ყოველწლიური როტაცია უშლიდათ, ხოლო კართაგენელებს დაქირავებულთა სიხარბე. რომაელებმა მოისყიდეს გალები, მათ ვერ შეძლეს ქალაქის რომაელებისთვიოს გადაცემა, მაგრამ მათ მხარეს კი გადავიდნენ. ეს პირველი შემთხვევა იყო, როდესაც რომაულ არმიაში დაქირავებული მეომრები იბრძოდნენ.
უპირატესობა არცერთ მხარეს არ ჰქონდა კიდევ ორი წლის მანძილზე. დაპირისპირება მხოლოდ ომის დასრულებამ შეწყვიტა.
რესურსები ინტერნეტში
პოლიბიუსი. საყოველთაო ისტორია. წ. 1. 56-58
სქოლიო
პუნიკური ომები
ძვ. წ. III საუკუნის ბრძოლები
კარბოფოსი

კარბოფოსი (დითიოფოსფატი, მალათიონი) — ფართო სპექტრით მოქმედი ინსექტიციდი. ფოსფორორგანული ნაერთი, აკარიციდი. გამოიყენება კოღოების, ბუზების, ტკიპების, ბაღლინჯოებისა და სხვა მავნე მწერების წინააღმდეგ ბრძოლაში. ისინი ხილის, ბოსტნეულისა და დეკორატიული მცენარეულობის პარაზიტები არიან. დღეისათვის კარბოფოსი განდევნა უფრო დახვეწილმა და ადამიანისთვის უსაფრთხო სინთეტიკურმა ინსექტიციდმა — პირეთროიდებმა.
იხილეთ აგრეთვე
ქლოროფოსი
რესურსები ინტერნეტში
ფოსფორორგანული ნაერთები
ფოსფორორგანული ინსექტიციდები
აცანა

აცანა — სოფელი საქართველოში, გურიის მხარის ლანჩხუთის მუნიციპალიტეტში, თემის ცენტრი: (სოფლები: აცანა, ტელმანი). მდებარეობს გურიის ქედის სამხრეთით, მდინარე აცანურის (აცაურის მარცხენა შენაკადი) ნაპირებზე, ზღვის დონიდან 150 მ., ლანჩხუთიდან 8 კმ. სოფელში გადის ლანჩხუთი-ნასაკირალის საავტომობილო გზა. სოფელში არის საჯარო სკოლა, საბავშვო ბაღი, ბიბლიოთეკა, სამედიცინო პუნქტი, კულტურის სახლი.
ისტორია
სახელწოდება აცანა არის ლაზურ-ჭანური წარმოშობის, აცანა მოიხსენიება ანტიკური ხანიდან. სოფელში შემორჩენილია უძველესი სპორტული ინვენტარი — საჯილდაო ქვა, რომელიც სოფლის განაპირას თინა გუგუშვილის ეზოში ინახებოდა. სოფელში განვითარებული იყო მექვევრეობა. ცხოვრობდნენ აზნაური ტუსკიები. XVII საუკუნის შუიდან წარმოადგენდა თავდგირიძეების საკუთრებას. 1850-იან წლებში შემოდგომაზე იმართებოდა ერთკვირიანი ბაზრობა. 1883 წელს სოფელში გახსნილი იყო სკოლა. 1914 წელს გაიხსნა სოფლის ბიბლიოთეკა. საბჭოთა პერიოდში სოფელში მოქმედებდა ჩაის ფაბრიკა. კოლმეურნეობის წამყვანი კულტურა იყო ჩაი, ასევე გაშენებული იყო სიმინდი, ტუნგი, ციტრუსი.
ღირსშესანიშნაობები
სოფელში იდგა შუა საუკუნეების მონასტერი „ოქონის მონასტერი”, ეკლესია და გალავანი. მონასტერი XIX საუკუნეში მიტოვებული იყო. 2000-იან წლებამდე შემორჩენილი იყო გალავნის მცირე ნაშთი. ამჟამად მის ადგლზე აშენებულია ახალი ტაძარი.
სოფელში იდგა ხის გუმბათიანი მაცხოვრის სახელობის ეკლესია, რომელიც XIX საუკუნეში იყო აშენებული, თუმცა დღემდე არ შემორჩენილა. სოფელში შემორჩენილია წმინდა გიორგის ნაეკლესიარი გალავნით.
მამათისკენ მიმავალ გზაზე, მდინარე აცანურას მარჯვენა შენაკადზე არის საქვიხიას ჩანჩქერი.
მოსახლეობა
ცნობილი ადამიანები
აცანაში დაიბადნენ:
გრიგოლ ურატაძე – ქართველი პოლიტიკოსი და დიპლომატი, დამფუძნებელი კრების წევრი
ვასილ ჩხაიძე (1905-1986) — ქართველი მსახიობი
დავით თავაძე (1916-1979) — საბჭოთა კავშირის გმირი, მაიორი
გალერეა
ლიტერატურა
სქოლიო
ლანჩხუთის მუნიციპალიტეტის სოფლები
Yuxarı Qolqəti

Yuxarı Qolqəti (also, Yukhary Kolgaty) is a village in the Agdash Rayon of Azerbaijan.
References
Populated places in Agdash District
რონა-ალპები

რონა-ალპები — რეგიონი სამხრეთ-აღმოსავლეთ საფრანგეთში, ალპების დასავლეთ ნაწილში, კვეთს მდინარე რონა. შედგება 8 დეპარტამენტისაგან: ენი, არდეში, დრომი, ზემო სავოია, იზერი, ლუარა, რონა, სავოია.
ფართობი — 43,7 ათასი კვ.კმ.,
მოსახლეობა — 5,3 მლნ.
ქალაქები: ლიონი, გრენობლი, შამბერი, ანესი, სენტ-ეტიენი, ვალანსი.
რონა-ალპები ეკონომიურად ერთ-ერთი ძლიერი რეგიონია. აქ არის მეღვინეობის ცნობილი ცენტრები შენა, ფლერი და ბუჟელე.
საფრანგეთის რეგიონები
არშიანი გალერინა

არშიანი გალერინა — გალერინას გვარის სოკო ჰიმენოგასტერისებრთა ოჯახისა. 2001 წლამდე სოკოები Galerina autumnalis, Galerina oregonensis, Galerina unicolor და Galerina venenata განსხვავებული საბინადრო გარემოსა და ქუდის სიბლანტის გამო სხვადასხვა სახეობებად მიიჩნეოდნენ, მაგრამ ფილოგენეტიკურმა ანალიზმა აჩვენა, რომ ისინი ერთი და იმავე სახეობას წარმოადგენენ.
ძლიერ შხამიანო სოკოა, შეიცავს ადამიანითვის საშიშ ნივთიერება ამატოქსინს, რომელიც იწვევს ღვიძლის მწვავე დაზიანებას, რასაც თან სდევს ღებინება, დიარეა, ჰიპოთერმია და საბოლოოდ, დაგვიანებული მკურნალობის შემთხვევაში ადამიანის გარდაცვალებაც კი. გამოუცდელ მესოკოვეს იგი შესაძლოა ადვილად აერიოს რამდენიმე საკვებად ვარგის სახეობაში — მანჭკვალა, ზაფხულის მანჭკვალა, გაზაფხულის მანჭკვალა, ზამთრის სოკო და ა.შ.
სოკოს ქუდის ფერი ყავისფერი ან ყვითელ-ყავისფერია. ფირფიტები მოყავისფროა და ტოვებს ჟანგისფერ სპორების მტვერს. როგორც წესი, ნორჩ ეგზემპლარებში შეიმჩნევა ნათლად გამოხატული მემბრანული რგოლი (საყელო), რომელიც ხშირად ასაკთან ერთად ქვრება. რბილობი — მკრთალ-მოყავისფრო-ჟანგმიწისფერი თითქმის თეთრამდე, ფქვილის მსგავსი სუნითა და გემოთი. სიბერეში ქუდი უფრო ბრტყელია, ფირფიტები და ფეხი ყავისფერი.
გავრცელების არეალი მოიცავს ჩრდილოეთ ნახევარსფეროს: ევროპას, ჩრდილოეთ ამერიკას, იაპონიას, ირანს, კონტინენტურ აზიასა და კავკასიას, აგრეთვე დაფიქსირებულია ავსტრალიაში. იზრდება ზაფხულიდან შემოდგომამდე ერთეულებად ან დიდ ჯგუფებად დამპალ მერქანზე, უპირატესად წიწვოვან სახეობებზე ან მათთან ახლოს, იშვიათად — ფოთლოვან სახეობებზე. ზოგჯერ იზრდება ხის მიწისქვეშა ნაწილებზე, და ამგვარად, მოსჩანს ისე, თითქოს ნიადაგზე იზრდებაო.
სამეცნიერო სინონიმები:
მსგავსი სახეობები
გალერეა
ლიტერატურა
Evenson VS. Mushrooms of Colorado and the Southern Rocky Mountains (англ.). — Westcliffe Publishers, 1997. — P. 25—26. — ISBN 978-1-56579-192-3.
Smith A. H., Singer R. A Monograph of the Genus Galerina (неопр.). — New York: Hafner Publishing Co, 1964.
რესურსები ინტერნეტში
სქოლიო
შხამიანი სოკოები
ჰიმენოგასტერისებრნი
ქოფი

ქოფი — მეცხრამეტე ასო ებრაულ დამწერლობაში. გამოითქმის როგორც ქართული „ქ“. რიცხვითი მნიშვნელობა — 100
ებრაული დამწერლობა
თაგვიკუდა

თაგვიკუდა — ერთწლოვან ბალახოვან მცენარეთა გვარი ბაიასებრთა ოჯახისა. აქვთ ფესვთანურ როზეტად შეკრებილი ვიწროხაზური ფოთლები და წვრილი, ორსქესიანი მარტოული ყვავილები. გვიგვინის ფურცლები გადაქცეულია სანექტრეებად. ნაყოფი მრავალკაკლუჭაა; განლაგებულია წაგრძელებულ ყვავილსაჯდომზე.
გვარი მოიცავს 6 (სხვა მონაცემებით 15 სახეობას), რომლებიც გავრცელებულია ზომიერ სარტყელში. საქართველოში გვხვდება 1 სახეობა — ; იზრდება ნესტიან მდელოებზე და მდინარეებში ნაპირებზე, სარევლად — ნათესებსა და გზისპირებზე.
ლიტერატურა
ბაიასებრნი
Kobylye

Kobylye is a rural locality (a village) in Bogorodskoye Rural Settlement, Ust-Kubinsky District, Vologda Oblast, Russia. The population was 4 as of 2002.
Geography
Kobylye is located 58 km northwest of Ustye (the district's administrative centre) by road. Ikhomovo is the nearest rural locality.
References
Rural localities in Tarnogsky District
ბელორუსიის საბჭოთა სოციალისტური რესპუბლიკა

ბელორუსიის საბჭოთა სოციალისტური რესპუბლიკა, ბელორუსიის სსრ — თხუთმეტიდან ერთ-ერთი მოკავშირე საბჭოთა სოციალისტური რესპუბლიკა სსრ კავშირის შემადგენლობაში. დედაქალაქი — ქალაქი მინსკი.
ბელორუსიის სსრ დაარსდა 1919 წლის 1 იანვარს, სსრკ-ის შემადგენლობაშია მისი დაარსებისთანავე. მდებარეობდა საბჭოთა კავშირის ევროპული ნაწილის დასავლეთ ნაწილში. ესაზღვრებოდა რსფსრ, ლატვიის სსრ, ლიტვის სსრ და უკრაინის სსრ, ასევე პოლონეთი. ფართობი 207,6 ათ. კმ². მოსახლეობა 10 150 ათ. კაცი (1989). დედაქალაქი - ქ. მინსკი.
იყოფოდა 6 ოლქად (ბრესტის ოლქი, გომელის ოლქი, გროდნოს ოლქი, ვიტებსკის ოლქი, მინსკის ოლქი და მოგილევის ოლქი) და 117 რაიონად. რესპუბლიკაში იყო 81 ქალაქი და 123 დაბა.
რესურსები ინტერნეტში
ბელორუსიის საბჭოთა სოციალისტური რესპუბლიკა – დიდი საბჭოთა ენციკლოპედია
49 (რიცხვი)

49 (რიცხვი)
ორმოცდაცხრა — ორმოცდამეცხრე ნატურალური რიცხვი. არის ორმოცდარვის მომდევნო და ორმოცდაათის წინამდგომი. აღინიშნება სიმბოლოთი 49. 49 არის კენტი და შედგენილი რიცხვი. სიტყვა „ორმოცდაცხრა“ რთული შედგენილობისაა და მისი პირვანდელი ვარიანტია ორი ოცი და ცხრა (იგულისხმება ორმოცზე ცხრა ერთეულით მეტი).
რესურსები ინტერნეტში
Prime Curios! 49 from the Prime Pages
რიცხვები
ნოემბერი 2011

ნოემბერი 2011
ნოემბერი - 2011 წლის მეთერთმეტე თვეა. დაიწყო სამშაბათს და დამთავრდა 30 დღის შემდეგ, ოთხშაბათს.
პორტალი:ახალი ამბები
11
br:2011#Du
Santa Helena, Paraná

Santa Helena, Paraná
Santa Helena is a municipality in the state of Paraná in the Southern Region of Brazil.
See also
List of municipalities in Paraná
References
ემილი ბრაუნინგი

ემილი ბრაუნინგი
ემილი ჯეინ ბრაუნინგი (დ. 7 დეკემბერი, 1988) — ავსტრალიელი კინომსახიობი და მომღერალი. მისი დებიუტი კინოში შედგა 1998 წელს ავსტრალიურ სატელევიზიო ფილმში „ქუხილის ექო“. მონაწილეობა აქვს აგრეთვე მიღებული ავსტრალიურ სერიალებში „ბლუ ჰილერები“ და „რაღაც ჰაერში“. 2002 წელს შეასრულა როლი ფილმში „გემი მოჩვენება“, რის შემდეგაც ცნობილი გახდა ფართო საზოგადოებისთვის. 2005 წელს ფილმში „ლემონი სნიკეტი: 33 უიღბლობა“ შესრულებული როლისთვის ავსტრალიის კინო ინსტიტუტმა მიანიჭა საერთაშორისო ჯილდო. ბრაუნინგი აგრეთვე ცნობილია შესრულებული როლებით ფილმებში: „დაუპატიჟებელნი“ (2009), „აკრძალული ილეთი“ (2011) და „მძინარე მზეთუნახავი“ (2011).
ემილი ბრაუნინგი ენდრიუ და შელი ბრაუნინგის შვილია. დაამთავრა ელთემის უმაღლესი სკოლა 2006 წელს. ჰყავს ორი უმცროსი ძმა, ნიკოლასი და მეთიუ. ავსტრალიის კინემატოგრაფიის ინსტიტუტისგან ორჯერ აქვს ჯილდო მიღებული ნომინაციაში, „საუკეთესო ახალგაზრდა მსახიობი“ და „საერთაშორისო კლასის საუკეთესო კინომსახიობი“, შესაბამისად, 2002 და 2005 წლებში.
ფილმოგრაფია
რესურსები ინტერნეტში
ემილი ბრაუნინგი — Yahoo! Movies
სქოლიო
დაბადებული 1988
დაბადებული 7 დეკემბერი
XX საუკუნის ავსტრალიელი ქალი მსახიობები
XXI საუკუნის ავსტრალიელი ქალი მსახიობები
ავსტრალიელი ქალი მომღერლები
ავსტრალიელი ქალი კინომსახიობები
ავსტრალიელი ქალი ტელემსახიობები
ავსტრალიელი ქალი ვიდეო თამაშების მსახიობები
ავსტრალიელი ქალი გამხმოვანებლები
XXI საუკუნის ავსტრალიელი ქალი მომღერლები
XXI საუკუნის ქალი მომღერლები
Bağbanlar, Bilasuvar

Bağbanlar, Bilasuvar
Bağbanlar (known as Arxangelovka until 1991) is a village and municipality in the Bilasuvar District of Azerbaijan. It has a population of 3,739.
References
Populated places in Bilasuvar District
როჩაჰმედი

როჩაჰმედი — სოფელი აზერბაიჯანში, ბელაქანის რაიონში. მოსახლეობის რაოდენობა — 428 კაცი.
რესურსები ინტერნეტში
ბელაქანის რაიონის სოფლები
Princess Ana of Kakheti

Princess Ana of Kakheti
Princess Ana (1723-1780) was a Georgian royal princess of the Bagrationi dynasty from the Kakhetian branch.
She was a daughter of King Ali Mirza of Kakheti.
Ana married in Moscow, c. 1743, Prince Pyotr Igorovich Dadianov (15 June 1716 – 7 December 1784), captain of the Imperial Russian army, who was from the Georgian noble family of Dadiani.
They had 4 children:
Alexandre Petrovitch Dadianov (1753-1811)
Ekaterina Petrovna Dadianova (1743-1769)
Olga Petrovna Dadianova (1750-1820)
Elisaveta Petrovna Dadianova (1750-1814)
Ana died on 19 March 1780 in Moscow.
References
1723 births
1780 deaths
Bagrationi dynasty of the Kingdom of Kakheti
Princesses from Georgia (country)
ამილახორი

ამილახორი, ამირახორი, ამილახვარი („ამირ“ — უფროსი, „ახურ“ — ბაგა; საჯინიბოს ამირა) — მეჯინიბეთ უხუცესი, გაერთიანებული ფეოდალური საქართველოს ცენტრალური სახელმწიფო აპარატის სამხედრო უწყების მოხელე - ამირსპასალარის თანაშემწე, სავაზიროს წევრი სათათბირო ხმით. მისი ხელქვეითი მოხელენი იყვნენ მეაბჯრეთუხუცესი და მეჯინიბეთუხუცესი.
XV საუკუნეში მეფე გიორგიმ იოთამ ზედგენიძის შთამომავლებს მისი გადარჩენისათვის უბოძა „სპასპეტობას ქართლისას, მოურაობას გორისას, ციხეთა და მამულთა და მეფის კარის ამილახორობა“. მას შემდეგ სიტყვა „ამილახორი“ ნიშნავდა ქართლის სარდალს.
დარბაზობის დროს ამილახორი პატივით მეჭურჭლეთუხუცესთან და მსახურთუხუცესთან იყო გათანაბრებული. საქართველოს სამეფოს პოლიტიკური დაშლის (XVI ს.) შემდეგ ამილახორი ზემო ქართლის სადროშოს სარდალი და, როგორც წესი, გორის მოურავიც იყო. ამ თანამდებობისგან წარმოდგა თავადთა გვარი ამილახვარი.
ლიტერატურა
თანამდებობები ძველ საქართველოში
საფრანგეთი 1904 წლის ზაფხულის ოლიმპიურ თამაშებზე

საფრანგეთი 1904 წლის ზაფხულის ოლიმპიურ თამაშებზე
საფრანგეთმა ზაფხულის ოლიმპიურ თამაშებზე მესამედ იასპარეზა 1904 წელს, აშშ-ის ქალაქ სენტ-ლუისში. ამ თამაშებზე მათ ვერცერთი მედალი ვერ მოიპოვეს.
რესურსები ინტერნეტში
სპორტული ბმულები
საერთაშორისო ოლიმპიური კომიტეტის შედეგების მონაცემთა ბაზა
ქვეყნები 1904 წლის ზაფხულის ოლიმპიურ თამაშებზე
საფრანგეთი ზაფხულის ოლიმპიურ თამაშებზე
ევროპის ქვეყნები ზაფხულის ოლიმპიურ თამაშებზე
Brahma

Brahma — ბრაზილიური ლუდის ბრენდი. თავიდან ეკუთვნოდა კომპანია Manufatura de Cerveja Brahma Villiger & Companhia. დაარსდა 1888 წელს რიო-დე-ჟანეიროში. ამჟამად კომპანია InBev-ის მფლობელობაშია. ლუდი Brahma შედის იმ სამეულში, რომელიც ყველაზე გაყიდვადი ბრენდია InBev-ის კონცერნში со Stella Artois და Beck's=თან ერთად. შედის მსოფლიოში 10 ყველაზე გაყიდვად ლუდის ბრენდში.
ისტორია
1888 წელს იოზეფ ვილიგერმა, ემგრანტმა შვეიცარიიდან, რიო-დე-ჟანეიროში დააარსა ლუდსახარში კომპანია Brahma Villiger & Cо, რომელიც უშვებდა ლუდს სახელად Brahma. თავიდან კომპანიაში მუშაობდა 32 ადამიანი, საწარმოო სიძლიერეს კი 12 000 ლიტრი ლუდი შეადგენდა დღეში. 1934 წელს, ბრენდი Brahma გახდა ყველა პოპულარული ლუდი ბრაზილიაში, რომლის ყოველწლიური ლუდის წარმოება 30 მილიონი ლიტრი იყო. ამ წელსვე Brahma-ს გამოშვება შუშის ბოთლში დაიწყეს (მანამდე მხოლოდ კასრებით იყიდებოდა). დღეს (1999 წლიდან) ბრენდი ეკუთვნის ბელგიურ კონცერნ InBev-ს.
რესურსები ინტერნეტში
ოფიციალური საიტი
ლუდი
გამოსაშვები გამოცდები

გამოსაშვები გამოცდები — საატესტატო გამოცდები, რომელიც საქართველოში 2011 წლიდან ტარდება. მოსწავლეები რვა საგანს აბარებენ. ტესტირება ხდება CAT (- კომპიუტერული ადაპტური ტესტირება) სისტემით, რომელიც მორგებულია საქართველოსთვის. ტესტირებებისას, ერთი საგანში ჩაჭრის შემთხვევაშიც, მოსწავლეს ერთიან ეროვნულ გამოცდებზე გასვლის უფლება აღარ ეძლევა. ჯერჯერობით, გადასალახი ზღვარი თითოეული საგნისთვის არაა დადგენილი. 2011 წლის 21 ივნისის განცხადებით, განათლების სამინისტროს გენერალური ინსპექცია იმ სკოლების ადმინისტრაციების საქმიანობის შესწავლა დაიწყო, რომლებმაც საატესტატო გამოცდებზე დაბალი აკადემიური მოსწრება აჩვენეს
CAT სისტემა
გამოცდების ეროვნული ცენტრის სპეციალისტებთან ერთად, საქართველოში საატესტატო საგამოცდო სისტემის შექმნაზე განათლების ექსპერტი, კონექტიკუტის უნივერისტეტის (აშშ) პროფესორი, საგანმანათლებლო ფსიქოლოგიის დეპარტამენტის ხელმძღვანელი სვამინათან ჰარიჰარანი მუშაობს. აღსანიშნავია, რომ სწორედ სვამინათან ჰარიჰარანია იმ თეორიის ავტორი, რომელიც საფუძვლად დაედო CAT-ის ტიპის საგამოცდო სისტემის შექმნას.
სვამინათან ჰარიჰარანის განცხადებით, CAT-ის ძირითადად უპირატესობა ისაა, რომ კომპიუტერული ტესტირება ორჯერ ამცირებს ტესტის ადმინისტრირების დროს. “მოსწავლეს მხოლოდ იმ კითხვებზე უწევს პასუხის გაცემა რომელიც მის შესაძლებლობას შეეფერება, რაც თავის მხრივ გვაძლევს საშუალებას ძალზედ სწრაფად დავადგინოთ აპლიკანტის ცოდნის დონე და უნარები“ - აცხადებს სვამინათან ჰარიჰარანი.
მოსწავლე გამოსაცდელი ტესტირების დასრულებისთანავე იგებს შედეგს. თუმცა ტესტირება კომპიუტერის მეშვეობით ხდება, როგორც დავით ჭანკოტაძე აცხადებს, გამოცდის სისტემა არ მოითხოვს კომპიუტერთან მუშაობის გამოცდილებას ან განსაკუთრებულ უნარ-ჩვევებს.
გამოცდების გამსვლელი ბარიერი
გამოცდების დამთავრების შემდეგ გამოცხადდა გამოსაშვები გამოცდების პირველი წლის გადასალახი ზღვარი. გამსვლელი ბარიერი ყველა საგანში განისაზღვრა 5.5 ქულით. თუმცა, გამონაკლისი აღმოჩნდა პირველი წელი, როდესაც მაქსიმუმ 3 საგანში მინიმუმ 5.2 ქულა გადალახულად ჩაითვალა. შემდეგი წლებიდან ეს შეღავათი აღარ იქნება. გამონაკლისი აღმოჩნდა არაქართულენოვანი სკოლებიც, სადაც პირველი წლისთვის ქართულ ენაში 5,1 (შემდეგი წლიდან 5,3) ქულა გახდა ბარიერი.
რესურსები ინტერნეტში
ტესტირების შედეგების ნახვა
დეტალურად CAT სისტემის შესახებ
სქოლიო
განათლება საქართველოში
სკოლა
პოკონე

პოკონე — მუნიციპალიტეტი ბრაზილიაში, მატუ-გროსუს შტატში; მდებარეობს ზღვის დონიდან 142 მეტრზე. მიეკუთვნება მარანიანის შტატის სამხრეთ-ცენტრალურ მეზორეგიონს. შედის ეკონომიკურ-სტატისტიკურ მიკრორეგიონ ალტუ-პანტანალის შემადგენლობაში.
2010 წლის მონაცემებით, მოსახლეობა 31 779 ადამიანს შეადგენდა, მოსახლეობის სიმჭიდროვე 1.84 კმ²-ზე. ფართობი 17 270 კმ²-ია.
იხილეთ აგრეთვე
მატუ-გროსუ
ბრაზილიის შტატები
რესურსები ინტერნეტში
Estimativas da população para 1º de julho de 2009
Ranking decrescente do IDH-M dos municípios do Brasil
მატუ-გროსუს შტატის მუნიციპალიტეტები
გიუნთერ შტაინი

გიუნთერ შტაინი (დ. 8 აპრილი, 1922, დესაუ, — გ. 19 დეკემბერი, 1982, ორანიენბურგი) — გერმანელი მწერალი და თარჯიმანი.
დაიბადა ქალაქ დესაუში (გდრ) 1922 წლის 8 აპრილს. აღნიშვნას იმსახურებს მისი ქართული მოღვაწეობა: ჰენიქსდორფში დააარსა შოთა რუსთაველის სახელობის მუშა-მწერალთა წრე. თარგმნა ნოდარ დუმბაძის „მე ვხედავ მზეს“, კითხულობს ლექციებს საქართველოს შესახებ, 1981 წელს გამოაქვეყნა ვრცელი წიგნი „მე ვიცი საქართველო... რა გადამხდა თავს რუსთაველის ქვეყანაში“, რაშიც გერმანელ მკითხველს აცნობს საქართველოს ისტორიას, კულტურას, ლიტერატურას, მოგვითხრობს ქართველ მწერლებთან სეხვედრის შესახებ. წიგნში გამოყენებულია გალაქტიონ ტაბიძის, ანა კალანდაძის ლექსები, წიგნშია საქართველოს ისტორიული თარიღები და რუკები.
ლიტერატურა
სქოლიო
გერმანელი მწერლები
გერმანელი მთარგმნელები
მირზა გელოვანის სახლ-მუზეუმი

მირზა გელოვანის სახლ-მუზეუმი — მირზა გელოვანის სახელობის, მემორიალური მუზეუმი საქართველოში. მდებარეობს თიანეთის მუნიციპალიტეტში, დაბა თიანეთის, ვაჟა-ფშაველას ქ. 11-ში.
ისტორია
მუზეუმის კოლექციების მოკლე აღწერა: მუზეუმში დაცულია ცნობილი ქართველი პოეტის მირზა გელოვანის (1917-1944 წწ.) ცხოვრებასა და მოღვაწეობასთან დაკავშირებული მემორიალური ნივთები, მე-19 საუკუნისა და მე-20 საუკუნის დასაწყისის ეთნოგრაფიული ხასიათის მასალები, პოეტის კრებულების სხვადასხვა პერიოდის გამოცემები, ფოტო, დოკუმენტური მასალები და სხვ.
რესურსები ინტერნეტში
მირზა გელოვანის სახლ-მუზეუმი
თიანეთის მუნიციპალიტეტის მუზეუმები
ნინა სუბლატი

ნინა სუბლატი (ნამდვილი გვარი სულაბერიძე; დ. 31 იანვარი 1995) — ქართველი მომღერალი.
ბიოგრაფია
ნინა სუბლატი დაიბადა მოსკოვში, თუმცა მისი ოჯახი სამშობლოში მალევე დაბრუნდა. მშობლები ადრეულ ასაკში დაშორდნენ და ნინა დედასთან და ბებიასთან იზრდებოდა. ნინა სუბლატი 2010-2011 წლებში მოღვაწეობდა სხვადასხვა ჯგუფთან ერთად და საქართველოს მასშტაბით ატარებდა კონცერტებს. 2011 წელს დაიწყო თანამშრომლობა Georgian Dream Studio-სთან, სადაც მუშაობდა როგორც მომღერალ ბერასთან, ასევე ნიუ-იორკიდან, ლოს-ანჯელესიდან და ლონდონიდან სპეციალურად მოწვეულ ვოკალის პედაგოგებსა და ქორეოგრაფებთან. აქ იგი უფრო საფუძვლიანად ეუფლებოდა მუსიკის ისტორიას, თეორიას, ვოკალის ტექნიკას, ქორეოგრაფიას, ფსიქოლოგიას და ა.შ.
2008 წელს დაამთავრა მუსიკალური სკოლა ფორტეპიანოს სპეციალობით. დაამთავრა თბილისის 51-ე საშუალო სკოლა და ჩააბარა თბილისის სამხატვრო აკადემიაში ინტერიერისა და დიზაინის ფაკულტეტზე.ფართო აუდიტორიის წინაშე 2013 წელს წარდგა, მუსიკალურ პროექტ „საქართველოს ვარსკვლავში“. პოპულარობა მალე მოიპოვა და პროექტის გამარჯვებულიც გახდა. მთავარი ჯილდოს სახით მიიღო მოწვევა ლონდონის მუსიკალური ინსტიტუტიდან - ვოკალის კურსზე.
2014 წელს სწავლა განაგრძო მუსიკის ტექნოლოგიის ფაკულტეტზე ვანო სარაჯიშვილის სახელობის სახელმწიფო კონსერვატორიაში.
პროექტის დასრულებისთანავე, მომღერალმა სადებიუტო ალბომზე დაიწყო მუშაობა. 2014 წელს გამოუშვა ალბომი სახელწოდებით Dare to be Nina Sublatti, რომელიც Bravo Records-ში ჩაიწერა. ალბომში შესულია პოპულარული სიმღერების ხუთი ქავერ-ვერსია და ნინას საკუთარი, ხუთი ახალი სიმღერა. პირველი სოლო ალბომის გამოშვებისთანავე, მომღერალმა საკუთარი სტუდია შექმნა და მუშაობა მეორე ალბომზე დაიწყო.
2015 წელს ნინა სუბლატი საქართველოს სახელით ევროვიზიის სიმღერის კონკურსზე გამოვიდა სიმღერით „Warrior“, სადაც ორი ნახევარფინალი გადალახა და ფინალში მოხვდა.
დისკოგრაფია
სტუდიური ალბომები
Dare to Be Nina Sublatti (2014)
სინგლები
მუსიკალური ვიდეოები
რესურსები ინტერნეტში
ევროვიზია 2015-ის შედეგები
ნინა სუბლატის ოფიციალური Facebook-ის გვერდი
ნინა სუბლატი გვერდი youtube-ზე
სქოლიო
დაბადებული 1995
ქართველი მომღერლები
ქართველი კალიგრაფები
ქართველი მოდელები
ევროვიზიის კონკურსანტები
დაბადებული 31 იანვარი
დიონისე II უმცროსი

დიონისე II უმცროსი (დაბადების და გარდაცვალების წლები უცნობია) — ტირანი ძვ. წ. 367-357 და ძვ. წ. 346-344. დიონისე I-ის უფროსი შვილი. შეწყვიტა მამამისის მიერ დაწყებული ომი კართაგენთან. სამხრეთის საქმეში დიდი წარმატებები არ ჰქონია. დაახლოებით ძვ. წ. 357 გაილაშქრა ლუკანების (სამხრეთ იტალიკური ტომები) წინააღმდეგ. ამასობაში სირაკუსეში ძალაუფლება ხელთ იგდო მისმა ნათესავმა დიონმა. დიონისე II იტალიაში გადავიდა, სადაც ქ. ლოკრეში გაბატონდა. ძვ. წ. 346 დაიბრუნა სირაკუსე, მაგრამ მისი სისასტიკით შევიწროვებულმა სირაკუსელებმა დახმარებისათვის კორინთს მიმართეს. ძვ. წ. 344 წელს დიონისე II-მ ქალაქი კორინთის მხედართმთავარს ტიმოლეონტის ჩააბარა და თავისი მომხრეებით საბერძნეთში გადასახლდა, შემდგომში კორინთში ცხოვრობდა. გარდაიცვალა სიღარიბეში.
ლიტერატურა
Helmut Berve. Die Tyrannis bei den Griechen. 2 Bände. München 1967
სირაკუსეს ტირანები
Rocroithys perissus

Rocroithys perissus is a species of sea snail, a marine gastropod mollusk in the family Raphitomidae.
Description
The length of the shell attains 22.4 mm.
Distribution
This marine species occurs off New Caledonia.
References
External links
MNHN, Paris: holotype
perissus
Gastropods described in 2001
Darrylia

Darrylia — მოლუსკების ტიპის მუცელფეხიანთა კლასის ერთ-ერთი წარმომადგენელი. მიეკუთვნება Turridae-ს ოჯახს.
სქოლიო
მუცელფეხიანები
ჟორჟ ბიუფონი

ჟორჟ ბიუფონი
ჟორჟ ლუი ლეკლერკ დე ბიუფონი (დ. 7 სექტემბერი 1707, მონბარი, ბურგუნდია — გ. 16 აპრილი 1788, პარიზი) — ფრანგი ბუნებისმეტყველი და მწერალი. მოღვაწეობდა ბიოლოგიასა და მათემატიკაში.
ბიოგრაფია
1739 წლიდან პარიზის ბოტანიკური ბაღის დირექტორი. ნაშრომში „ბუნებისმეტყველება“ (36 ტომად, 1749-1788 წწ.) აღწერა მრავალი ცხოველი და წამოაყენა მოსაზრება მცენარეთა და ცხოველთა სამყაროს ერთიანობის შესახებ.
კარლ ლინეს საწინააღმდეგოდ, რომელსაც სახეობები უცვლელად მიაჩნდა, ბიუფონმა გამოთქვა პროგრესიული აზრი გარემო პირობების გავლენით სახეობათა ცვალებადობის შესახებ.
მან წამოაყენა დედამიწის განვითარების ფანტასტიკური ჰიპოთეზა, რომლის მიხედვითაც მზეს დატაკებულმა კომეტამ აახლიჩა
მას ნაწილი. ეს ნაწილი — დედამიწა — ზედაპირიდან თანდათან ცივდებოდა („დედამიწის თეორია“ 1749). დედამიწის განვითარების ისტორია ბიუფონმა 7 პერიოდად დაყო, ხოლო ასაკი 75 ათ. წლით განსაზღვრა.
თხზულება
Les époques de la nature (suite), P., 1913.
ლიტერატურა
Маракуев В. Н., Знаменитые естествоиспытатели: Линней, Бюффон, Паллас и Кювье, М., 1874;
Канаев И. И., Жорж Луи Леклерк де Бюффон, М. — Л., 1966.
სქოლიო
ფრანგი ბიოლოგები
ფრანგი მათემატიკოსები